Наша ніва (1906) - Вікіпэдыя

# Наша ніва (1906)

### Зьвесткі зь Вікіпэдыі — вольнай энцыкляпэдыі.

Гэтая старонка — кандыдатура на выдаленьне, таму што: дублюе артыкул Наша Ніва.

Калі Вы ня згодны(ая) з гэтым, калі ласка, абгрунтуйце сваю думку ў раздзеле «абмеркаваньне» старонкі, ці ў Вікіпэдыя:Кандыдатуры на выдаленьне.

«Наша ніва». Штотыднёвая легальная грамадска-палітычная, навукова-асветніцкая і літаратурна-мастацкая газета нацыяльна-адраджэнскага кірунку. Першая газета з такою назвай (гл. таксама Наша ніва (1920), Наша ніва (1991)). Выдавалася ў Вільні, па-беларуску, у перыяд 10(23).11.1906 – 7(20).8.1915. Друкавалася кірыліцай, да 18(31).10.1912 таксама і лацінкай. Звычайны тыраж – 4.5 тыс. асобнікаў. Заснавальнікі — кіруючая група Беларускай сацыялістычнай грамады (браты І. і А. Луцкевічы, В. Іваноўскі, А. Уласаў, А. Пашкевіч (Цётка) і інш.) Тая ж група кіравала газетай і пасля распаду Беларускай сацыялістычнай грамады да сакавіка 1914. Рэдактары-выдаўцы:

- С. Вольскі.
- А. Уласаў — з 8(22?).12.1906.
- Я. Купала — з 7(20).3.1914 рэдактар, з 16.5.1914 рэдактар-выдавец.

Рэдактары аддзелаў у розны час: Купала, Колас, Бядуля, Ч. Імшэнік (заг. канторы і сакратар рэдакцыі да 1909), Ластоўскі (з 1909 сакр. рэдакцыі), Ядвігін Ш., С. Палуян (С. Ясяновіч), А. Бульба (А. Чыж). Выхад газеты быў спынены ў сувязі з набліжэннем расійска-нямецкага фронту да Вільні. Пад нямецкай акупацыяй выхад не ўзнаўляўся.

## [рэдагаваць] Літаратура

- Гісторыя Беларусі: У 6 т. Т. 4. Беларусь у складзе Расійскай імперыі (канец XVIII – пачатак XX ст.) / М. Біч, В Яноўская, С.Рудовіч і інш. ; М. Касцюк (гал. рэд.) і інш. – Мн. : Экаперспектыва, 2005. ISBN 985-469-104-7
- М. В. Біч. «Наша ніва» // Беларуская Савецкая Энцыклапедыя: У 12 т. Т. 7. – Мн. : БелЭн, 1973.
- Арсень Ліс. «Наша Ніва» // Энцыклапедыя гісторыі Беларусі: У 6 т. Т. 5. М – Пуд / Беларус. Энцыкл. ; Рэдкал.: Г. П. Пашкоў (галоўны рэд.) і інш. ; Маст. Э. Э. Жакевіч. – Мн. : БелЭн, 1999. ISBN 985-11-0141-9

Атрымана з «http://be.wikipedia.org../../../%D0%BD/%D0%B0/%D1%88/%D0%9D%D0%B0%D1%88%D0%B0_%D0%BD%D1%96%D0%B2%D0%B0_%281906%29.html»

Катэгорыі: Вікіпэдыя:Кандыдатуры на выдаленьне | Беларускія газэты

##### Views

- Артыкул
- Гутаркі
- Бягучая вэрсія

##### Пошук